proxectonos/corpus_dominio_legal_administrativo_tmp huggingface dataset:
ORDE do 24 de setembro de 2007 pola que se declara de interese galego a Fundación Ceo, Ciencia e Cultura e se inscribe no Rexistro Auxiliar de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/10/2007

Visto o expediente tramitado por instancia da Fundación Ceo, Ciencia e Cultura para a súa declaración de interese galego e a conseguinte inscrición no Rexistro Auxiliar de Fundacións de Interese Galego.
Resultando que a Consellería de Presidencia, Administracións Públicas e Xustiza, pola súa Orde do 26 de xullo de 2007, Diario Oficial de Galicia do 7 de agosto, clasificou de interese galego a devandita fundación e adscribiuna á Consellería de Educación e Ordenación Universitaria en virtude da correspondente escritura pública de constitución do 24 de maio de 2007.
Atendendo a que a referida escritura pública de constitución contén os estatutos da fundación cos requisitos exixidos polo artigo 12 da Lei 12/2006, do 1 de decembro, de fundacións de interese galego.
Considerando que os fins, a dotación fundacional e os demais elementos organizativos e normas reguladoras da Fundación Ceo, Ciencia e Cultura cumpren cos requisitos e condicións establecidos pola mencionada Lei 12/2006, así como polas normas de xeral aplicación que determina a Lei 50/2002, do 26 de decembro, de fundacións.
Considerando que este expediente o promoveron persoas lexitimadas para iso, e que na súa tramitación se cumpriron os requisitos legais e regulamentarios exixidos, tanto pola lexislación autonómica vixente en materia de fundacións de interese galego coma polas normas básicas estatais de xeral aplicación.
Esta consellería, consonte o disposto no artigo 32.3º do regulamento de organización e funcionamento do Protectorado das Fundacións de Interese Galego, aprobado polo Decreto 248/1992, do 18 de xuño, e logo do informe da asesoría xurídica deste departamento,
RESOLVE:
Primeiro.-Declarar de interese galego a Fundación Ceo, Ciencia e Cultura e inscribir a escritura pública da súa constitución no Rexistro Auxiliar de Fundacións deste protectorado, de conformidade co disposto nos artigos 52.4º, 54 e 55 da Lei 12/2006, do 1 de decembro, de fundacións de interese galego, e cos efectos previstos no artigo 5 desta lei.
Segundo.-Esta disposición, que pon fin á vía administrativa de acordo co establecido no artigo 109 c) da Lei 30/1992, de réxime xurídico das administracións públicas e do procedemento administrativo común, poderá ser recorrida potestativamente mediante recurso de reposición no prazo dun mes ante a persoa titular da Consellería de Educación e Ordenación Universitaria, ou ben impugnada directamente ante a Sala do Contencioso Administrativo do Tribunal Supremo de Xustiza de Galicia, no prazo de dous meses, contados desde o día seguinte ao da súa publicación no Diario Oficial de Galicia.
Santiago de Compostela, 24 de setembro de 2007.
Laura Sánchez Piñón
Conselleira de Educación e Ordenación Universitaria
CORRECCIÓN de erros.-Orde do 22 de agosto de 2007 pola que se resolve a do 2 de abril (Diario Oficial de Galicia do 16 de abril) de convocatoria das axudas para a consolidación e estruturación de unidades de investigación competitivas do sistema universitario de Galicia do ano 2007, en réxime de concorrencia competitiva.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/10/2007

Advertidos erros na devandita orde, publicada no DOG nº 169, do 31 de agosto de 2007, cómpre facer as seguintes correccións:
Na páxina 14.581, punto primeiro, parágrafo 1, liñas 6 e 30 da táboa, onde di:
Ver referencia pdf "20000D001P006.PDF"
RESOLUCIÓN do 27 de setembro de 2007, da Intervención Xeral da Comunidade Autónoma, pola que se actualiza o punto segundo do anexo previsto na Orde do 26 de febreiro de 1993 pola que se regula a expedición de ordes de pagamento para xustificar.
CONSELLERÍA DE ECONOMÍA E FACENDA — I. DISPOSICIÓNS XERAIS — 18/10/2007

A orde da Consellería de Economía e Facenda, do 26 de febreiro de 1993, pola que se regula a expedición de pagamentos para xustificar, modificada pola Orde do 26 de setembro de 2006, relaciona no seu anexo as aplicacións orzamentarias con cargo ás cales se poden emitir ordes de pagamento para xustificar.
A Lei 14/2006, do 28 de decembro, aprobou os orzamentos xerais da Comunidade Autónoma de Galicia para 2007 e, como consecuencia da nova clasificación funcional que establece, é precisa a modificación do anexo que figura na devandita orde.
De acordo co anterior e coas peticións formuladas polas distintas consellerías e entidades que figuran no anexo, e por mor da facultade de actualización que me outorga a disposición adicional da Orde do 26 de febreiro de 1993, introducida pola devandita Orde do 26 de setembro de 2006,
RESOLVO:
Actualizar o punto segundo do anexo previsto na Orde do 26 de febreiro de 1993, pola que se regula a expedición de ordes de pagamento para xustificar, que contén con carácter particular a relación das aplicacións orzamentarias con cargo ás cales se poderán emitir ordes de pagamento para xustificar, de conformidade coa disposición adicional da citada orde. O devandito punto quedará redactado do modo que se indica no anexo a esta resolución.
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 27 de setembro de 2007.
Germán Ferreiro Vilariño
Interventor xeral da Comunidade Autónoma
Ver referencia pdf "20200D002P013.PDF"
RESOLUCIÓN do 1 de outubro de 2007 pola que se fai pública a concesión de catro bolsas de formación na área da estatística pública no Instituto Galego de Estatística, convocadas por Resolución do 14 de maio de 2007.
INSTITUTO GALEGO DE ESTATÍSTICA — III. OUTRAS DISPOSICIÓNS — 18/10/2007

Para dar cumprimento ao establecido na base décima da Resolución do 14 de maio de 2007 pola que se convocan catro bolsas de formación na área da estatística pública no Instituto Galego de Estatística (DOG nº 98, do 23 de maio) e de conformidade co artigo 60 da Lei 30/1992, do 26 de novembro, de réxime xurídico das administracións públicas e do procedemento administrativo común, esta dirección
RESOLVE:
Facer pública a concesión de catro bolsas de formación na área da estatística pública no Instituto Galego de Estatística ás persoas que se relacionan a continuación:
Nélida Castro Dios, con NIF 35463016-Y.
Jorge Ricart García, con NIF: 44830923-J.
Mª José Méndez Martínez, con NIF: 32822406-A.
Patricia Herráez Sánchez, con NIF: 33538440-R.
Esta resolución pon fin á vía administrativa e contra ela poderán os interesados interpoñer potestativamente recurso de reposición ante o mesmo órgano no prazo dun mes, contado a partir do día seguinte ao da publicación desta resolución no Diario Oficial de Galicia. De non estimarse a interposición deste recurso, poderá interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses contados a partir do día seguinte ao da publicación desta resolución no Diario Oficial de Galicia.
Santiago de Compostela, 1 de outubro de 2007.
José Colino Sueiras
Director do Instituto Galego de Estatística
RESOLUCIÓN do 26 de setembro de 2007, da Dirección Xeral de Conservación da Natureza, pola que se lles dá publicidade aos beneficiarios das axudas concedidas ao abeiro da Orde do 21 de marzo pola que se establecen as normas para a concesión de axudas a entidades colaboradoras de pesca fluvial para o fomento da riqueza piscícola.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 18/10/2007

De conformidade co disposto no artigo 18 da Lei 38/2003, xeral de subvencións, no artigo 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 10 da Orde do 21 de marzo de 2007 pola que se establecen as normas para a concesión de axudas a entidades colaboradoras de pesca fluvial para o fomento da riqueza piscícola, procédese mediante esta resolución á publicación do extracto das axudas outorgadas pola Consellería de Medio Ambiente e Desenvolvemento Sostible ao abeiro da Orde do 21 de marzo de 2007 pola que se establecen as normas para a concesión de axudas a entidades colaboradoras de pesca fluvial para o fomento da riqueza piscícola.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para o ano 2007, o seguinte:
a) Norma reguladora da convocatoria: Orde do 21 de marzo de 2007 pola que se establecen as normas para a concesión de axudas a entidades colaboradoras de pesca fluvial para o fomento da riqueza piscícola.
b) Aplicación orzamentaria: 15.02.541B.781.0.
c) Crédito orzamentario: 174.000 .
d) Destinatarios: sociedades ou asociacións que teñan o nomeamento de entidade colaboradora, de conformidade co disposto na Lei 7/1992, do 24 de xullo, de pesca fluvial, e no Regulamento de ordenación da pesca fluvial e dos ecosistemas acuáticos continentais.
e) Entidades beneficiarias, importe e finalidade das axudas citadas no anexo.
Santiago de Compostela, 26 de setembro de 2007.
Xosé Benito Reza Rodríguez
Director xeral de Conservación da Natureza
ANEXO
Ver referencia pdf "20200D005P021.PDF"
RESOLUCIÓN do 28 de setembro de 2007 pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración previstos no artigo 3.1º c) do texto refundido da Lei de contratos das administracións públicas, asinados no segundo cuadrimestre do ano 2007.
INSTITUTO GALEGO DA VIVENDA E SOLO — III. OUTRAS DISPOSICIÓNS — 19/10/2007

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración previstos no artigo 3.1º c) do texto refundido da Lei de contratos das administracións públicas, subscritos por este organismo autónomo no segundo cuadrimestre do ano 2007 e que a continuación se enuncian.
Asinantes: Instituto Galego da Vivenda e Solo e Universidade de Santiago de Compostela.
Obxecto: realización do curso de experto en dereito urbanístico.
Data da sinatura: 19-7-2007.
Achega: 6.000 .
Santiago de Compostela, 28 de setembro de 2007.
Daniel Pino Vicente
Director xeral do Instituto Galego da Vivenda e Solo
RESOLUCIÓN do 28 de setembro de 2007, da Secretaría Xeral da Consellería de Medio Ambiente e Desenvolvemento Sostible, pola que se lles dá publicidade aos convenios de colaboración subscritos por esta consellería nos meses de abril, maio, xuño, xullo e agosto deste ano.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 19/10/2007

O artigo 11.1º da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) dispón que cada consellería da Xunta de Galicia publicará no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga, por medio desta resolución dáselle publicidade á relación dos convenios subscritos pola Consellería de Medio Ambiente e Desenvolvemento Sostible nos meses de abril, maio, xuño, xullo e agosto do ano 2007, que se incorpora como anexo a esta resolución.
Santiago de Compostela, 28 de setembro de 2007.
Jorge A. Santiso Blanco
Secretario xeral da Consellería de Medio Ambiente e Desenvolvemento Sostible
Ver referencia pdf "20300D003P006.PDF"
Ver referencia pdf "20300D004P007.PDF"
Ver referencia pdf "20300D005P009.PDF"
ORDE do 15 de outubro de 2007 pola que se modifica o artigo 6 dos anexos I, II, III e IV da do 26 de abril (Diario Oficial de Galicia do 15 de maio) pola que se establecen as bases para a convocatoria, en réxime de concorrencia competitiva, das subvencións correspondentes aos programas sectoriais de investigación aplicada, PEME I+D e I+D suma do Plan Galego de Investigación, Desenvolvemento e Innovación Tecnolóxica (Incite), e se procede á súa convocatoria para o ano 2007.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 19/10/2007

Pola Orde do 26 de abril de 2007 (Diario Oficial de Galicia do 15 de maio) establécense as bases para a convocatoria, en réxime de concorrencia competitiva, das subvencións correspondentes aos programas sectoriais de investigación aplicada, PEME I+D e I+D suma do Plan Galego de Investigación, Desenvolvemento e Innovación Tecnolóxica (Incite), e se procede á súa convocatoria para o ano 2007.
No artigo 6 dos anexos I, II, III e IV da devandita orde establécese que, para proceder ao libramento dos fondos e percibir as axudas correspondentes, será preciso presentar na data límite do 31 de outubro do exercicio correspondente á anualidade de que se trate, a documentación requirida.
Tendo en conta o atraso producido na resolución das devanditas axudas, motivado polo volume de solicitudes presentadas e polo longo proceso de avaliación, e co fin de viabilizar o proceso de xestión e dado que non se causa prexuízo a terceiros, procede modificar o referido artigo 6 dos anexos I, II, III e IV,
DISPOÑO:
A modificación do artigo 6 dos anexos I, II, III e IV da Orde do 26 de abril de 2007 (Diario Oficial de Galicia do 15 de maio) pola que se establecen as bases para a convocatoria, en réxime de concorrencia competitiva, das subvencións correspondentes aos programas sectoriais de investigación aplicada, PEME I+D e I+D suma do Plan Galego de Investigación, Desenvolvemento e Innovación Tecnolóxica (Incite), e se procede á súa convocatoria para o ano 2007, no referente ao prazo de presentación dos xustificantes correspondentes aos gastos realizados no ano 2007, do seguinte xeito:
O prazo, para cada tecnoloxía sectorial, será regulado na publicación da resolución desta.
Santiago de Compostela, 15 de outubro de 2007.
Fernando Xabier Blanco Álvarez
Conselleiro de Innovación e Industria
ORDE do 9 de outubro de 2007 pola que se amplía o prazo de xustificación do investimento realizado ao abeiro da do 14 de marzo pola que se establecen as bases reguladoras para a concesión de axudas en réxime de concorrencia competitiva, das subvencións para a substitución de guindastres-torre desmontables para obras na Comunidade Autónoma de Galicia, no ano 2007 (IN420A).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 19/10/2007

A Consellería de Innovación e Industria ditou a Orde do 14 de marzo de 2007 pola que se establecen as bases reguladoras para a concesión de axudas en réxime de concorrencia competitiva, das subvencións para a substitución de guindastres-torre desmontables para obras na Comunidade Autónoma de Galicia (Diario Oficial de Galicia nº 61, do 27 de marzo de 2007).
Na citada disposición establécese como requisito indispensable para o libramento de axudas a presentación da documentación acreditativa do investimento realizado antes do 30 de outubro de 2007.
Tendo en conta o elevado número de solicitudes presentadas e o proceso de avaliación dos proxectos e resolución dos respectivos expedientes, considérase necesario ampliar o prazo de xustificación dos investimentos levados a cabo polos solicitantes.
En consecuencia, en uso das atribucións que me foron conferidas,
DISPOÑO:
Artigo único.-Ampliar o prazo para a execución e xustificación dos investimentos ou actuacións subvencionables ao abeiro da orde da Consellería de Innovación e Industria do 14 de marzo de 2007 ata o 20 de novembro de 2007.
Santiago de Compostela, 9 de outubro de 2007.
Fernando Xabier Blanco Álvarez
Conselleiro de Innovación e Industria
ORDE do 9 de outubro de 2007 pola que se amplía o prazo de xustificación do investimento realizado ao abeiro da Orde do 23 de abril de 2007 pola que se establecen as bases reguladoras para a concesión, en réxime de concorrencia competitiva, das subvencións para a renovación de instalacións eléctricas de baixa tensión no interior de edificios e vivendas habitadas na Comunidade Autónoma de Galicia, e se procede á súa convocatoria para o ano 2007 (IN410B).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 19/10/2007

A Consellería de Innovación e Industria ditou a Orde do 23 de abril de 2007 pola que se establecen as bases reguladoras para a concesión de axudas para a renovación de instalacións eléctricas de baixa tensión en edificios e vivendas habitadas na Comunidade Autónoma de Galicia, (Diario Oficial de Galicia nº 85, do 3 de maio de 2007).
Na citada disposición establécese como requisito indispensable para o libramento de axudas a presentación da documentación acreditativa do investimento realizado antes do 30 de outubro de 2007.
Tendo en conta o elevado número de solicitudes presentadas e o dilatado proceso de avaliación dos proxectos e resolución dos respectivos expedientes, considérase necesario ampliar o prazo de xustificación dos investimentos levados a cabo polos solicitantes.
En consecuencia, en uso das atribucións que me foron conferidas,
DISPOÑO:
Artigo único.-Ampliar o prazo para a execución e xustificación dos investimentos ou actuacións subvencionables ao abeiro da orde da Consellería de Innovación e Industria do 23 de abril de 2007 ata o 30 de novembro de 2007.
Santiago de Compostela, 9 de outubro de 2007.
Fernando Xabier Blanco Álvarez
Conselleiro de Innovación e Industria
CORRECCIÓN de erros.-Resolución do 26 de xullo de 2007, da Dirección Xeral de Relacións Laborais, pola que se ordena o rexistro, o depósito e a publicación, no Diario Oficial de Galicia, do acordo de adhesión da Sociedade Anónima para o Desenvolvemento Comarcal de Galicia ao Convenio colectivo único para o persoal laboral da Xunta de Galicia.
CONSELLERÍA DE TRABALLO — III. OUTRAS DISPOSICIÓNS — 24/10/2007

Advertido erro na devandita resolución, publicada no Diario Oficial de Galicia nº 170, do 3 de setembro de 2007, cómpre publicar a corrección seguinte:
Na páxina 14.641, no anexo, onde di: «CIG: Manuel Jorge Borrego Taín», debe dicir: «CIG: Manuel Jorge Dorrego Taín».
CORRECCIÓN de erros.-Orde do 26 de setembro de 2007 pola que se aproba a delimitación e a determinación dos materiais de base para a produción de materiais forestais de reprodución de Pinus sylvestris L. e Quercus rubra L. no territorio da Comunidade Autónoma de Galicia, e se procede a suspender a autorización de dúas unidades de admisión aprobadas de Pinus sylvestris L.
CONSELLERÍA DO MEDIO RURAL — III. OUTRAS DISPOSICIÓNS — 24/10/2007

Esta orde, publicada no Diario Oficial de Galicia nº 194, do venres 5 de outubro de 2007, saíu erroneamente baixo a epígrafe da Consellería de Innovación e Industria.
RESOLUCIÓN do 3 de outubro de 2007 pola que se dá publicidade ás axudas concedidas ao abeiro da Orde do 9 de abril de 2007 pola que se establecen as bases reguladoras para a concesión, en réxime de concorrencia competitiva, das subvencións a pequenas e medianas empresas galegas para a realización de actuacións e estratexias de promoción e internacionalización, e se procede á súa convocatoria (IN511A) (Diario Oficial de Galicia número 73, do 16 de abril de 2007).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 24/10/2007

O artigo 21º das bases reguladoras dispón: «No prazo máximo de tres meses contados desde a data de resolución da concesión publicarase no Diario Oficial de Galicia a relación das subvencións concedidas con indicación da norma reguladora, beneficiario, crédito orzamentario, contía e finalidade da subvención», e unha vez resoltas por Resolución do 25 de setembro de 2007,
RESOLVO:
Ordenar a publicación no Diario Oficial de Galicia das axudas concedidas ao abeiro da Orde do 9 de abril de 2007 pola que se establecen as bases reguladoras para a concesión, en réxime de concorrencia competitiva, das subvencións a pequenas e medianas empresas galegas para a realización de actuacións e estratexias de promoción e internacionalización, e se procede á súa convocatoria (IN511A).
Santiago de Compostela, 3 de outubro de 2007.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "20600D002P009.PDF"
Ver referencia pdf "20600D004P011.PDF"
ORDE do 11 de outubro de 2007 pola que se dispón o nomeamento de vogal do Consello de Administración da Autoridade Portuaria de Marín e ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 22/10/2007

O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das administracións públicas, entidades e organismos ás que aqueles representen.
Polo exposto, e vista a proposta do Concello de Marín, e en exercicio da facultade que me foi atribuía polo Consello da Xunta de Galicia, na súa reunión do día 10 de xaneiro de 2002,
DISPOÑO:
O nomeamento de Manuel Ruibal Pardavila como vogal do Consello de Administración da Autoridade Portuaria de Marín e ría de Pontevedra, en representación do Concello de Marín.
Santiago de Compostela, 11 de outubro de 2007.
María José Caride Estévez
Conselleira de Política Territorial, Obras Públicas
e Transportes
ORDE do 11 de outubro de 2007 pola que se dispón o cesamento de vogal do Consello de Administración da Autoridade Portuaria de Marín e ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 22/10/2007

O artigo 40 da Lei 27/1992, do 24 de novembro, de portos do Estado e da mariña mercante, dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades que aqueles representen.
Polo exposto, e vista a proposta do Concello de Marín, e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento de Francisco Antonio Santiago Fernández como vogal do Consello de Administración da Autoridade Portuaria de Marín e ría de Pontevedra, en representación do Concello de Marín, agradecéndolle os servizos prestados.
Santiago de Compostela, 11 de outubro de 2007.
María José Caride Estévez
Conselleira de Política Territorial, Obras Públicas
e Transportes
b) NOMEAMENTOS CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
DECRETO 187/2007, do 4 de outubro, polo que se nomea presidente do Xurado de Expropiación de Galicia a Manuel González Sarria.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 05/10/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, e no artigo 4.1º do Decreto 223/2005, do 16 de xuño, polo que se aproba o Regulamento de organización e funcionamento do Xurado de Expropiación de Galicia, por proposta da conselleira de Política Territorial, Obras Públicas e Transporte, e logo de deliberación do Consello da Xunta de Galicia, na súa reunión do día catro de outubro de dous mil sete,
Nomeo presidente do Xurado de Expropiación de Galicia a Manuel González Sarria.
Santiago de Compostela, catro de outubro de dous mil sete.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transporte
c) SUBSTITUCIÓNS PRESIDENCIA
DECRETO 189/2007, do 4 de outubro, polo que se encarga o despacho de asuntos da Consellería de Sanidade, durante a ausencia da súa titular, ao conselleiro de Presidencia, Administracións Públicas e Xustiza.
PRESIDENCIA — II. AUTORIDADES E PERSOAL — 05/10/2007

Con motivo da ausencia da conselleira de Sanidade é necesario prover a súa substitución.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, de normas reguladoras da Xunta e da súa Presidencia,
DISPOÑO:
Artigo único.-Durante a ausencia da conselleira de Sanidade, encárgaselle o despacho de asuntos da citada consellería, desde o día 5 de outubro ata a súa incorporación, ao titular da Consellería de Presidencia, Administracións Públicas e Xustiza.
Santiago de Compostela, catro de outubro de dous mil sete.
Emilio Pérez Touriño
Presidente
DECRETO 188/2007, do 4 de outubro, polo que se encarga o despacho de asuntos da Presidencia, durante a ausencia do seu titular, ao vicepresidente da Igualdade e do Benestar.
PRESIDENCIA — II. AUTORIDADES E PERSOAL — 05/10/2007

Con motivo da viaxe do presidente da Xunta de Galicia á República Arxentina e á República Oriental de Uruguai é necesario prover a substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, de normas reguladoras da Xunta e da súa Presidencia,
DISPOÑO:
Artigo único.-Durante a ausencia do presidente da Xunta de Galicia, con motivo da súa viaxe á República Arxentina e á República Oriental de Uruguai, encárgaselle o despacho de asuntos da Presidencia, desde o día 5 de outubro ata o seu regreso, ao vicepresidente da Igualdade e do Benestar.
Santiago de Compostela, catro de outubro de dous mil sete.
Emilio Pérez Touriño
Presidente
RESOLUCIÓN do 17 de setembro de 2007 pola que se publican os convenios de colaboración subscritos por Agader no segundo cuadrimestre de 2007.
AXENCIA GALEGA DE DESENVOLVEMENTO RURAL — III. OUTRAS DISPOSICIÓNS — 03/10/2007

De conformidade co disposto no artigo 11 da Lei 4/2006, do 30 de xuño, de transparencia e boas prácticas na Administración pública galega, publícase a relación dos convenios de colaboración subscritos por Agader no segundo cuadrimestre de 2007, que figuran no anexo.
Santiago de Compostela, 17 de setembro de 2007.
Edelmiro López Iglesias
Director xeral de Agader
Ver referencia pdf "19200D008P015.PDF"
ORDE do 25 de setembro de 2007 pola que se fai pública a ampliación do importe existente para a concesión de axudas destinadas ao fomento do emprego en empresas de economía social e para a promoción do cooperativismo, convocadas pola Orde do 7 de marzo de 2007.
CONSELLERÍA DE TRABALLO — III. OUTRAS DISPOSICIÓNS — 03/10/2007

A Orde do 7 de marzo de 2007, pola que se establecen as bases reguladoras dos programas de fomento do emprego en empresas de economía social e de promoción do cooperativismo e se convocan para o ano 2007 (DOG nº 55, do 19 de marzo), establece no seu artigo 3 que os créditos previstos para o financiamento das axudas poderán ser obxecto de modificacións como consecuencia da asignación ou da redistribución de fondos para o financiamento dos programas de fomento do emprego, coas limitacións que estableza a Conferencia sectorial de asuntos laborais ou disposicións aplicables ás axudas cofinanciadas polos fondos europeos.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 7 de marzo de 2007, coa finalidade de facer chegar estas ao maior número de beneficiarios posible.
Por todo o exposto e no uso das facultades que me foron conferidas,
DISPOÑO:
Artigo único.
Primeiro.-Amplíase o importe total das axudas que se van conceder ao abeiro da Orde do 7 de marzo de 2007, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2007:
16.04.324A 471.0 polo importe de 688.388,49 euros, código de proxecto 2002 14437.
16.04.324A 472.0 polo importe de 517.500 euros, código de proxecto 2007 00649.
16.04.324A 770.0 polo importe de 45.771,41 euros, código de proxecto 2003 00449.
16.04.324A 770.0 polo importe de 1.527,72 euros, código de proxecto 2004 00482.
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 25 de setembro de 2007.
Ricardo Jacinto Varela Sánchez
Conselleiro de Traballo
ORDE do 1 de outubro de 2007 pola que se dispón que a Secretaría Xeral da Presidencia se encargue do despacho dos asuntos da Secretaría Xeral de Relacións Exteriores.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 02/10/2007

Producido o cesamento do titular da Secretaría Xeral de Relacións Exteriores, é necesario prover a súa suplencia, sen prexuízo do posterior nomeamento do novo titular, de xeito que se asegure o correcto funcionamento do servizo e a resolución, se é o caso, dos asuntos encomendados ao devandito órgano administrativo.
Polo tanto, en virtude das atribucións que me confire o artigo 3 do Decreto 37/2007, do 15 de marzo, polo que se establece a estrutura orgánica da Consellería de Presidencia, Administracións Públicas e Xustiza, en relación co artigo 17 da Lei 30/1992, do 26 de novembro, de réxime xurídico das adminsitracións públicas e do procedemento administrativo común,
DISPOÑO:
Artigo 1º
O exercicio das competencias da Secretaría Xeral de Relacións Exteriores previstas no Decreto 44/2006, do 2 de marzo, de estrutura orgánica dos órganos superiores dependentes da Presidencia da Xunta de Galicia, modificado polo Decreto 145/2007, do 19 de xullo, será asumido polo secretario xeral da Presidencia ata que se produza a incorporación do novo titular á devandita secretaría xeral.
Artigo 2º
Sempre que se exerzan competencias de acordo coa suplencia establecida nesta orde, deberá facerse constar así nos actos ou resolucións administrativas correspondentes.
Disposicións derradeira
Esta orde entrará en vigor o día da súa publicación no Diario Oficial de Galicia.
Santiago de Compostela, 1 de outubro de 2007.
José Luis Méndez Romeu
Conselleiro de Presidencia, Administracións Públicas e Xustiza
RESOLUCIÓN do 20 de setembro de 2007 pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración previstos no artigo 3.1º c) do texto refundido da Lei de contratos das administracións públicas, asinados no segundo cuadrimestre do ano 2007.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 02/10/2007

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración, previstos no artigo 3.1º c) do texto refundido da Lei de contratos das administracións públicas, subscritos por este organismo autónomo no segundo cuadrimestre do ano 2007 e que se relacionan no anexo a esta resolución.
Santiago de Compostela, 20 de setembro de 2007.
Antonio Izquierdo Escribano
Director da Escola Galega de Administración Pública
Ver referencia pdf "19100D008P016.PDF"
RESOLUCIÓN do 10 de setembro de 2007 pola que se lles dá publicidade aos convenios de colaboración subscritos polo Instituto Galego de Estatística no segundo cuadrimestre de 2007.
INSTITUTO GALEGO DE ESTATÍSTICA — III. OUTRAS DISPOSICIÓNS — 01/10/2007

De acordo co previsto no artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia nº 136, do 14 de xuño), onde se establece que os organismos autónomos dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior e, en virtude das facultades que teño concedidas,
RESOLVO:
Único.-Facer pública a relación de convenios subscritos polo Instituto Galego de Estatística nos meses de maio, xuño, xullo e agosto de 2007, que se anexa a esta resolución.
Santiago de Compostela, 10 de setembro de 2007.
José Colino Sueiras
Director do Instituto Galego de Estatística
ANEXO
Convenio: convenio de colaboración entre a Consellería do Medio Rural e o Instituto Galego de Estatística sobre a xestión e execución da operación estatística dos prezos do leite.
Data de sinatura: 26-7-2007.
Importe euros: 2007: 50.000.
DECRETO 183/2007, do 27 de setembro, polo que se dispón que cese Santiago Gómez-Reino Lecoq como secretario xeral de Relacións Exteriores.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 01/10/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día vinte e sete de setembro de dous mil sete,
DISPOÑO:
Que cese, por petición propia, Santiago Gómez-Reino Lecoq, como secretario xeral de Relacións Exteriores, agradecéndolle os servizos prestados.
Santiago de Compostela, vinte e sete de setembro de dous mil sete.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
RESOLUCIÓN do 27 de agosto de 2007 pola que se fai pública a relación de centros autorizados para participar no programa de cursos para a formación complementaria da aprendizaxe de linguas estranxeiras, Cuale, nos institutos de educación secundaria e nos centros integrados de formación profesional da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/10/2007

A Orde do 1 de xuño de 2007, DOG do 12 de xuño, establece as bases reguladoras e organizativas do programa de cursos para a formación complementaria en linguas estranxeiras, Cuale, nos institutos de educación secundaria e nos centros integrados de formación profesional. Esta orde é de aplicación nos centros públicos de ensino secundario e nos centros integrados de formación profesional da Comunidade Autónoma de Galicia que sexan autorizados para ofertar unha ou máis modalidades do programa.
Unha vez rematado o procedemento establecido nesa convocatoria, segundo os criterios que esa orde determina, cómpre facer pública a relación de centros que son autorizados para a súa participación no programa a partir do próximo curso 2007-2008.
En consecuencia, en aplicación do establecido no artigo 6º.3 da Orde do 1 de xuño de 2007, a Dirección Xeral de Ordenación e Innovación Educativa
RESOLVE:
Autorizar a participación no programa de cursos para a formación complementaria en linguas estranxeiras, Cuale, convocado pola Orde do 1 de xuño de 2007, aos centros que se relacionan no anexo I.
Santiago de Compostela, 27 de agosto de 2007.
María José Pérez Mariño
Directora xeral de Ordenación e Innovación Educativa
ANEXO
Ver referencia pdf "19000D005P017.PDF"
CORRECCIÓN de erros.-Orde do 29 de agosto de 2007 pola que se establecen as bases reguladoras das axudas para a dotación das explotacións gandeiras con sistemas de almacenamento de animais mortos  e  se convocan para o ano 2007.
CONSELLERÍA DO MEDIO RURAL — III. OUTRAS DISPOSICIÓNS — 01/10/2007

Advertido erro no texto da Orde do 29 de agosto de 2007 pola que se establecen as bases reguladoras das axudas para a dotación das explotacións gandeiras con sistemas de almacenamento de animais mortos e se convocan para o ano 2007, que foi publicado no Diario Oficial de Galicia nº 171, do 4 de setembro, cómpre facer a seguinte corrección:
Na páxina 14.692, na 6ª liña despois de «... o Regulamento (CE) nº 70/2001...», hai que engadir: «(DOUE L 358/16-12-2006)».
CORRECCIÓN de erros.-Orde do 18 de setembro de 2007 pola que se establecen as bases e se convocan axudas para financiar o mantemento dos servizos de comedor escolar xestionados polas asociacións de nais e pais de alumnos/as de centros públicos dependentes da Consellería de Ecuación e Ordenación Universitaria para o curso académico 2007-2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/10/2007

Publicada no DOG do día 25 de setembro de 2007, número 186, a orde máis arriba indicada, e advertida a omisión dos correspondentes anexos, procede a publicación destes.
Ver referencia pdf "19000D004P015.PDF"
AXUDAS PARA FINANCIAR O MANTEMENTO DOS SERVIZOS DE COMEDOR
ESCOLAR XESTIONADOS POLAS ASOCIACIÓNS DE NAIS E PAIS DE ALUMNOS/AS
DE CENTROS PÚBLICOS DEPENDENTES DA CONSELLERÍA DE EDUCACIÓN
E ORDENACIÓN UNIVERSITARIA PARA O CURSO 2007-2008
Ver referencia pdf "19000D005P017.PDF"
RESOLUCIÓN do 17 de setembro de 2007, da Secretaría Xeral de Emigración, pola que se lles dá publicidade aos convenios de colaboración subscritos por esta secretaría xeral no último cuadrimestre.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 01/10/2007

O artigo 11.1º da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración previstos no artigo 3.1º c) do texto refundido da Lei de contratos das administracións públicas, subscritos no cuadrimestre anterior.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios previstos no artigo 3.1º c) do texto refundido da Lei de contratos das administracións públicas, subscritos pola Secretaría Xeral de Emigración nos meses de maio, xuño, xullo e agosto do ano 2007, que se incorpora como anexo a esta resolución.
Santiago de Compostela, 17 de setembro de 2007.
Manuel Luis Rodríguez González
Secretario xeral de Emigración
Ver referencia pdf "19000D004P015.PDF"
RESOLUCIÓN do 11 de setembro de 2007, da Secretaría Xeral da Consellería de Traballo, pola que se lles dá publicidade aos convenios de colaboración subscritos por esta consellería no segundo cuadrimestre de 2007.
CONSELLERÍA DE TRABALLO — III. OUTRAS DISPOSICIÓNS — 04/10/2007

O artigo 11.1º da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia nº 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración previstos no artigo 3.1º c) do texto refundido da Lei de contratos das administracións públicas, subscritos no cuadrimestre anterior.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios previstos no artigo 3.1º c) do texto refundido da Lei de contratos das administracións públicas, subscritos pola Consellería de Traballo nos meses de maio, xuño, xullo e agosto do ano 2007, que se incorpora como anexo a esta resolución.
Santiago de Compostela, 11 de setembro de 2007.
José Vázquez Portomeñe
Secretario xeral da Consellería de Traballo
Ver referencia pdf "19300D007P024.PDF"
CORRECCIÓN de erros.-Orde do 21 de setembro de 2007 pola que se establecen as bases reguladoras da concesión, en réxime de concorrencia competitiva, de axudas para o financiamento de accións de cooperación para o desenvolvemento de novos produtos, procesos e tecnoloxías no ámbito agroalimentario, agrícola e forestal, da Consellería do Medio Rural, e se convocan para 2007.
CONSELLERÍA DO MEDIO RURAL — III. OUTRAS DISPOSICIÓNS — 04/10/2007

Advertidos erros na orde publicada no Diario Oficial de Galicia nº 186, do martes, 25 de setembro de 2007, cómpre facer as seguintes correccións:
No artigo 2, punto 2, letra b), páx. 15.782, onde di:
«b) Centros de investigación e experimentación da Consellería do Medio Rural e centros tecnolóxicos participados por ela, así como outros centros públicos de investigación da Xunta de Galicia».
Debe dicir:
«b) Centros de investigación e experimentación da Consellería do Medio Rural e centros tecnolóxicos participados por ela, así como outros centros públicos de investigación da comunidade autónoma».
RESOLUCIÓN do 30 de agosto de 2007 pola que se fai pública a relación de centros autorizados para participar na realización de proxectos de anticipación da primeira lingua estranxeira no segundo ciclo de educación infantil.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/10/2007

A Orde do 30 de abril de 2007, DOG do 10 de maio, convoca a realización, con carácter experimental, de proxectos de anticipación da primeira lingua estranxeira nos tres cursos do segundo ciclo de educación infantil, co fin de iniciar o alumnado da nosa comunidade no contacto temperán coa lingua inglesa, por ser esta a primeira lingua estranxeira de estudo maioritario en Galicia.
Unha vez rematado o procedemento establecido nesa convocatoria, segundo os criterios que esa orde determina, cómpre facer pública a relación de centros que son autorizados para a súa participación no plan a partir do próximo curso 2007-2008.
En consecuencia, en aplicación do establecido nos artigos 5º e 6º da Orde do 30 de abril de 2007, la Dirección Xeral de Ordenación e Innovación Educativa
RESOLVE:
Primeiro.-Autorizar a participación no Plan de anticipación da primeira lingua estranxeira, convocado pola Orde do 30 de abril de 2007, aos centros que se relacionan no anexo.
Segundo.-Indicar que atendendo aos destinatarios da convocatoria esta resolución está afectada polo disposto nos artigos 20 e 44 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de agosto de 2007.
María José Pérez Mariño
Directora xeral de Ordenación e Innovación Educativa
Ver referencia pdf "19100D005P010.PDF"
Ver referencia pdf "19100D006P015.PDF"
DECRETO 185/2007, do 13 de setembro, polo que se acepta a cesión, a título gratuíto, de dúas parcelas no concello de Teo, feita a favor da Comunidade Autónoma de Galicia polo Estado, e destinadas á vixilancia de leitos fluviais.
CONSELLERÍA DE ECONOMÍA E FACENDA — III. OUTRAS DISPOSICIÓNS — 03/10/2007

Con data do 13 de marzo de 2007 acordouse por Orde do Ministerio de Economía e Facenda a cesión de dous inmobles titularidade do Estado á Comunidade Autónoma de Galicia, con destino á vixilancia de leitos fluviais.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, logo da deliberación do Consello da Xunta de Galicia, na súa reunión do trece de setembro de dous mil sete,
DISPOÑO:
Artigo 1º.-Acéptase a cesión a título gratuíto e nos termos establecidos no acordo de cesión, feita polo Estado, dos terreos que se describen como segue:
-A parcela 165, polígono 509, lugar Pedragueiras da zona de concentración parcelaria de Reis (Teo) da Coruña, cunha superficie de 3.262 m2.
Figura inscrita no Rexistro da Propiedade de Padrón, no tomo 616, libro 206, folio 65, predio 20.794, inscrición 1ª.
Referencia catastral: 150830000050900165WO.
-A parcela 166, polígono 509, lugar Cortiña da zona de concentración parcelaria de Reis (Teo) da Coruña, cunha superficie de 666 m2.
Figura inscrita no Rexistro da Propiedade de Padrón, no tomo 616, libro 206, folio 66, predio 20.795, inscrición 1ª.
Referencia catastral: 150830000050900166WH.
Artigo 2º.-O destino dos inmobles será a vixilancia de leitos fluviais, materia na que é competente a Consellería de Medio Ambiente.
Artigo 3º.-A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a termo todos os trámites necesarios para a efectividade deste decreto.
Santiago de Compostela, trece de setembro de dous mil sete.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
DECRETO 186/2007, do 20 de setembro, polo que se acepta a cesión, a título gratuíto, dun inmoble feita polo Concello de Vigo á Comunidade Autónoma de Galicia, con destino á instalación da escola de arte dramática.
CONSELLERÍA DE ECONOMÍA E FACENDA — III. OUTRAS DISPOSICIÓNS — 03/10/2007

A Xunta de Goberno Local do Concello de Vigo, na sesión ordinaria do 2 de outubro de 2006 acordou a cesión dunha parcela á Comunidade Autónoma de Galicia para a instalación da escola superior de arte dramática de Galicia.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos nos que o Concello de Vigo acordou a cesión e logo de deliberación do Consello da Xunta de Galicia, na súa reunión do día vinte de setembro de dous mil sete,
DISPOÑO:
Artigo 1º.-Acéptase a cesión, a título gratuíto, feita polo Concello de Vigo, dun terreo que se describe como segue:
Parcela E4-2, sita na etapa III, fase A, do polígono de Navia, concello de Vigo. Mide a superficie de oito mil cincocentos metros cadrados. Linda: norte, parcelas S4-1 e S4-2; sur, espazo libre P-3; leste, rúa 2-f; e oeste, parcela E4-1.
Inscrita no Rexistro da Propiedade nº tres de Vigo, parcela nº 72091, libro 1316, folio 141, inscrición primeira.
Artigo 2º.-O destino do inmoble será a construción dunha escola de arte dramática, a cargo da Consellería de Educación e Ordenación Universitaria.
Artigo 3º.-A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, vinte de setembro de dous mil sete.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
ORDE do 28 de setembro de 2007 pola que se dispón o nomeamento e a renovación do mandato de vogais do Consello de Administración da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 08/10/2007

O artigo 40 da Lei 27/1992, do 24 de novembro, de portos do Estado e da mariña mercante dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das administracións públicas, entidades e organismos a que representen aqueles.
Polo exposto, e vistas a proposta do Concello da Coruña, e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
Primeiro.-Nomear a Henrique Tello León como vogal do Consello de Administración da Autoridade Portuaria da Coruña.
Segundo.-Renovar o mandato dos seguintes vogais do Consello de Administración da Autoridade Portuaria da Coruña, en representación do Concello da Coruña:
-Mª del Mar Barcón Sánchez.
-José Federico Nogueira Fernández.
Santiago de Compostela, 28 de setembro de 2007.
María José Caride Estévez
Conselleira de Política Territorial, Obras Públicas
e Transportes